ભારત તરફથી સૌપ્રથમ આ રેકોર્ડ સુનિલ ગાવસ્કરે પાકિસ્તાન સામે ફૈસલાબાદ ટેસ્ટમાં ૧૯૮૩ માં કર્યો હતો. ગાવસ્કરે બીજા દાવનો પ્રારંભ કરીને છેલ્લે ૧૨૭ રને અણનમ રહી પરત ફર્યા હતા. ત્યાર બાદ ઓગષ્ટ ૨૦૦૮ માં વિરૂએ શ્રીલંકા સામે ગાલેમાં ઓપનીંગ આવીને અણનમ ૨૦૧ રન ફટકાર્યા હતા. ત્રીજી વખત રાહુલ દ્રવિડે ઓગષ્ટ ૨૦૧૧ માં ઇંગ્લેન્ડ સામે અણનમ ૧૪૬ રન ફટકાર્યા હતા. જયારે ચેતેશ્વર ઓપનીંગમાં આવીને ૧૪૫ રને અણનમ રહ્યો હતો. ભારતીય ટીમના પૂર્વ દિગ્ગજ ખેલાડી સુનિલ ગાવસ્કરે ચેતેશ્વરની પ્રશંસા કરતાં જણાવેલ કે પૂજારાએ દબાણમાં સુપર્બ ઇનિંગ રમી હતી.